на нови типове предни фарове за мъгла от категория B. Страните по договора, прилагащи настоящото правило, обаче трябва да продължат да издават одобрения за предни фарове за мъгла от категория B въз основа на серии от изменения 02, 03 и 04 на настоящото правило, при условие че тези предни фарове за мъгла са предназначени само за резервни части за монтаж на превозни средства в експлоатация.
 14.3.
 До изтичането на 60 месеца от датата на влизане в сила на серия от изменения 04 (9 декември 2015 г.) по отношение на внесените със серия от изменения 04 промени относно фотометричното изпитване с еталонен светлинен поток при приблизително напрежение 13,2 V и с цел да се даде възможност на техническите служби да обновят изпитвателното си оборудване, никоя страна по договора, прилагаща настоящото правило, не може да отказва да издава одобрения по настоящото правило, изменено със серия от изменения 04, когато се използва съществуващото изпитвателно оборудване, като се прилага подходящо преобразуване на стойностите до удовлетворяване на изискванията на отговарящия за одобряването на типа орган.
 14.4.
 Съществуващите одобрения за предни фарове за мъгла, вече издадени по предходната серия от изменения към настоящото правило, остават валидни за неопределен срок от време.
 14.5.
 Считано от 60 месеца след датата на влизане в сила на серия от изменения 03 (11 юли 2013 г.) страните по договора, прилагащи настоящото правило, отказват да издават разширения на одобрения за предни фарове за мъгла от категория B, освен за предназначените за резервни части за монтаж на превозни средства в експлоатация. Страните по договора, прилагащи настоящото правило, продължават да издават разширения на одобрения за всички предни фарове за мъгла от категория F3.
 (1) Никоя от разпоредбите в настоящото правило не e пречка за страните по Спогодбата, прилагащи настоящото правило, да забраняват комбинацията от преден фар за мъгла с леща от пластмаса, одобрен по настоящото правило, с механично устройство за почистване на фара (с чистачки).
 (2) Съгласно определението в Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2, параграф 2.
 (3) Ако лещата не може да се отдели от основния корпус на предния фар за мъгла, достатъчно е да бъде предвидено място на лещата или на корпуса.
 (4) Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ TRANS/WP.29/78/Rev.2.
 (5) Съответствието с изискванията за електромагнитната съвместимост зависи от типа превозно средство.
 (6) Координатите са указани в градуси за сферичните ъгли на система с вертикална полярна ос.
 (7) Координатите са указани в градуси за сферичните ъгли на система с вертикална полярна ос.
 (8) Вж. точка 6.4.3.4.
 (9) Вж. точка 6.4.3.2.
 (10) Това определяне ще бъде предмет на съответна препоръка за целите на администрациите.
 ПРИЛОЖЕНИЕ 1
 СЪОБЩЕНИЕ
 (Максимален формат: A4 (210 × 297 mm))
 ПРИЛОЖЕНИЕ 2
 МИНИМАЛНИ ИЗИСКВАНИЯ ЗА ДОПУСТИМИТЕ ОТКЛОНЕНИЯ ПРИ ПРОЦЕДУРИТЕ НА КОНТРОЛ ЗА СЪОТВЕТСТВИЕ НА ПРОИЗВОДСТВОТО
 1.
 В случай на предни фарове за мъгла от категория В:
 1.1.
 При изпитването на фотометричните показатели на всеки произволно избран преден фар за мъгла, оборудван със стандартна нажежаема лампа, никоя измерена